ధర్మపురి (తమిళనాడు)

ధర్మపురి, ఇది భారతదేశం, తమిళనాడు రాష్ట్రం లోని ఉత్తర-పశ్చిమ భాగంలో ఉన్న ఒక ప్రత్యేక తరగతికి చెందిన పట్టణం. ఇది ధర్మపురి జిల్లా పరిపాలనా ప్రధాన కార్యాలయంగా పనిచేస్తుంది. ఇది భారతదేశానికి స్వాతంత్ర్యం వచ్చిన తర్వాత 1965 అక్టోబరు 2న అప్పటి సేలం జిల్లా నుండి విడిపోయి తమిళనాడులో ధర్మపురి జిల్లా కేంద్రంగా ఏర్పడిన మొదటి జిల్లా.ఈ నగరం కృష్ణగిరి నుండి 50 కిమీ, సేలం నుండి 69 కిమీ, హోసూర్ నుండి 90 కిమీ, తిరువణ్ణామలై నుండి 117 కిమీ, బెంగుళూరు, ఈరోడ్ నుండి 126 కిమీ, తిరుప్పూర్ నుండి 181 కిమీ, కోయంబత్తూరు, తిరుచిరాపల్లి నుండి 200 కిమీ, మధురై నుండి 300 కిమీ దూరంలో ఉంది.దీనికి రాష్ట్ర రాజధాని చెన్నై నగరం.ఇది అక్షాంశాలు ఉత్తర 11 47'  12 33', తూర్పు 77 02'  78 40' రేఖాంశాల మధ్య ఉంది. దీనిని భారతదేశ మామిడి రాజధాని అని తరచుగా పిలుస్తారు. రాష్ట్రంలోని కృష్ణగిరితో పాటు ధర్మపురి మామిడిసాగులో ప్రధాన ఉత్పత్తిదారుల్లో ఒకటి.

చరిత్ర 
ధర్మపురిని అదియామాన్ పాలనకాలంలో తగదూర్ అని పిలిచేవారు. అధియామన్ కొట్టై ధర్మపురి-సేలం జాతీయరహదారి సమీపంలో ఉంది. ఆదియామాన్ పాలనలో అనేక దేవాలయాలు నిర్మించబడ్డాయి. అధియమాన్ కొట్టై ఆలయం నుండి ధర్మపురి కొట్టై ఆలయం వరకు ఒక సొరంగం ఉంది.

ఈ ప్రాంతం 8 వ శతాబ్దంలో పల్లవ రాజవంశీయుల నియంత్రణలోకి వస్తుందని అంచనా వేసారు.కానీ ఇది 9 వ శతాబ్దంలో రాష్ట్రకూటులు నియంత్రణలోకి వచ్చింది. వీరిరువురు వీరమరణం పొందారు.తరువాత 11 వ శతాబ్దంలో, చోళుల పాలన పరిధిలోకి వచ్చి వచ్చింది.[2]

నేటి ధర్మపురి ప్రాంతం 18వ శతాబ్దంలో మైసూర్ రాజ్యంలో భాగంగా ఉంది దీనిని బారామహల్ అని పిలుస్తారు. మూడవ ఆంగ్లో-మైసూర్ యుద్ధం తర్వాత సెరింగపట్నం ఒప్పందం (1792 మార్చి 18న  సంతకం చేయబడింది) లో భాగంగా, టిప్పు సుల్తాన్ తన భూభాగంలో కొంత భాగాన్ని నేటి ధర్మపురి ప్రాంతముతో సహా బ్రిటిష్ ఈస్ట్ ఇండియా కంపెనీకి ఇవ్వడానికి అంగీకరించాడు. అది ప్రెసిడెన్సీ బ్రిటిష్ ఇండియా పరిపాలనా ఉపవిభాగముగా మద్రాసులో విలీనం అయింది. 

1965 అక్టోబరు 2న ధర్మపురి ప్రాంతం జిల్లా స్థాపించబడే వరకు ఇది సేలం జిల్లాలో భాగంగా ఉంది. ధర్మపురి నగరంలోని ఒక ప్రభుత్వ మ్యూజియం ఈ ముఖ్యమైన శిల్పాలలో కొన్నింటిని ప్రదర్శిస్తుంది.

భూగోళ శాస్త్రం 
ధర్మపురి తమిళనాడు రాష్ట్రం లోని వాయువ్య మూలలో ఉంది. తూర్పు వైపున తూర్పు కనుమలు, దక్షిణవైపు నల్లంపల్లి తాలూకా, ఉత్తరపు వైపు పాలకొడ్ తాలూకా, పడమర వైపు పెన్నగరం తాలూకాలు సరిహద్దులుగా ఉన్నాయి. ఇది ఉత్తర 11 47 ', 12 33' తూర్పు  77 02 ', 78 40' రేఖాంశాల మధ్య ఉంది. దీనికి చెన్నై నగరం 300 130 కి. మీ.బెంగళూరుకు కిలోమీటర్ల దూరంలో ఉంది. తమిళనాడులోని శివకాశి, నాగర్కోయిల్, తూత్తుకుడి, తిరునల్వేలి మినహా అన్ని  300కి.మీ. లోపు ఉన్నాయి.ధర్మపురి నుండి పొరుగు రాష్ట్రాలైన బెంగళూరు, మైసూర్, తుమకూరు, చిత్తూరు, తిరుపతి, త్రిస్సూర్, పాలక్కాడ్, సేలం, పుదుచ్చేరి వంటి నగరాలు కూడా 300 కి.మీ వ్యాసార్థం లోపు ఉన్నాయి. ధర్మపురి దక్షిణ భారతదేశంలోని భౌగోళికంగా ముఖ్యమైన ప్రాంతాలలో ఒకటి.

గణాంకాలు 
2011 జనాభా లెక్కల ప్రకారం, ధర్మపురిలో 113218 జనాభా ఉంది, లింగ నిష్పత్తి ప్రతి 1,000 మంది పురుషులకు 1,013 స్త్రీలు ఉన్నారు. ఇది జాతీయ సగటు 929 కంటే చాలా ఎక్కువ.ఆరేళ్లలోపు వారు మొత్తం జనాభాలో 6,759 మంది ఉన్నారు.వారిలో 3,470 మంది పురుషులు, 3,289 మంది మహిళలు ఉన్నారు. జనాభాలో షెడ్యూల్డ్ కులాలు ప్రజలు 6.92%, షెడ్యూల్డ్ తెగలు 0.14% మంది ఉన్నారు. పట్టణ సగటు అక్షరాస్యత 77.08%, దీనిని జాతీయ సగటు 72.99% తో పోల్చగా ఎక్కువ ఉంది. పట్టణం పరిధిలో మొత్తం 17136 గృహాలు ఉన్నాయి.

జనాభా మొత్తంలో 26,943 మంది కార్మికులు ఉన్నారు.  ఇందులో 606 మంది రైతులు, 427 మంది ప్రధాన వ్యవసాయ కార్మికులు, 1,052 మంది గృహ పరిశ్రమల కార్మికులు, 22,566 మంది ఇతర కార్మికులు, 2,292 సన్నకారు కార్మికులు, 54 సన్నకారు రైతులు, 77 మంది సన్నకారు వ్యవసాయ కార్మికులు, 213 మంది ఉపాంత కార్మికులు, 213 మంది మార్జినల్ కార్మికులు ఉన్నారు.

2011 మతపరమైన జనాభా లెక్కల ప్రకారం, ధర్మపురి (ఎం)లో 88.99% హిందువులు, 9.65% ముస్లింలు, 0.99% క్రైస్తవులు, 0.02% సిక్కులు, 0.01% బౌద్ధులు, 0.01% జైనులు, 0.33% ఇతర మతాలను అనుసరిస్తున్నారు.

రాజకీయం 
ఇది ధర్మపురి శాసనసభ నియోజకవర్గం, ధర్మపురి లోక్‌సభ నియోజకవర్గంలో భాగం. లోకసభ సభ్యుడు ఎస్. సెంథిల్‌కుమార్ (ధర్మపురి).

రవాణా

రోడ్డు మార్గాలు 
ధర్మపురి ప్రధాన జాతీయ రహదారి ఎన్ఎచ్-44 ద్వారా బాగా అనుసంధానించబడి ఉంది. సాధారణంగా దీనిని ఉత్తర-దక్షిణ కారిడార్ అని పిలుస్తారు, ఇది శ్రీనగర్ నుండి ఉద్భవించి కన్యాకుమారి జిల్లావద్ద ముగిసింది. ఇది చుట్టుముట్టే మరొక రహదారి ఎన్ఎచ్-844 ఇది ధర్మపురి అధియమాన్‌కోట్టై నుండి ఉద్భవించి, బెంగళూరులోని చందాపుర సమీపంలోని నేరలూరు గ్రామంలో ముగుస్తుంది. ఎస్ఎచ్-60 హోగేనక్కల్-పెన్నగారం-ధర్మపురి-తిరుపత్తూరు, ఎస్ఎచ్ -60ఎ ధర్మపురి-హరూర్ మొరప్పూర్ మీదుగా రాష్ట్ర రహదారులు ఈ నగరం గుండా వెళతాయి.

రైల్వేలు 
ధర్మపురి రైల్వే స్టేషన్ (డిపిజె) ధర్మపురి బస్టాండ్ నుండి 1.6 కిలోమీటర్ల దూరంలో ఉంది. రైల్వే స్టేషన్‌లో ప్రస్తుతం ఒక ఫంక్షనల్ లైన్ ఉంది, బెంగళూరు-ధర్మపురి-సేలం లైన్. 1907లో నిర్మించిన ధర్మపురి-మొరప్పూర్ లైన్ 38 సంవత్సరాలు పనిచేసి భారత ప్రభుత్వంచే తొలగించబడింది. అయితే మళ్లీ జిల్లాలో ప్రజల అవసరం దృష్ట్యా విద్యుదీకరణతో లైన్ నిర్మాణం జరుగుతోంది. ఈ కొత్త లైన్ ధర్మపురి జిల్లా ప్రజలను నేరుగా చెన్నైకి కలుపుతుంది. అలాగే ఈ లైన్ బెంగుళూరు-చెన్నై (ధర్మపురి మీదుగా)కి ప్రత్యామ్నాయ మార్గం. ధర్మపురిలో మరో రెండు ముఖ్యమైన రైల్వే స్టేషన్లు ఉన్నాయి. దక్షిణ రైల్వే సేలం డివిజన్ పరిధిలోకి వచ్చే మొరప్పూర్ (ఎంఎపి), బొమ్మిడి (బిక్యూఐ). ఈ స్టేషన్లు చెన్నై, కోయంబత్తూరు కాట్పాడి, జోలార్‌పేట, సేలం, ఈరోడ్ జంక్షన్లు,

ఎయిర్‌వేస్ 
సమీప విమానాశ్రయం, సేలం విమానాశ్రయం, సేలంలో  దూరంలో ఉంది. సమీప అంతర్జాతీయ విమానాశ్రయం కెంపేగౌడ అంతర్జాతీయ విమానాశ్రయం ఉంది. దేవనహళ్లిలో, బెంగళూరు (బెంగళూరు) సమీపంలో,  దూరంలో ఉంది.

మూలాలు

వెలుపలి లంకెలు